পাতং
পাতং (থাই: ป่า ตอง) থাইল্যান্ডের ফুকেট প্রদেশের পশ্চিম উপকূলের একটি সমুদ্র সৈকত এবং শহর। এটি ফুকেট দ্বীপের প্রধান পর্যটন কেন্দ্র এবং ফুকেটের নাইটলাইফ এবং কেনাকাটার মধ্যস্থল। ১৯৮০-এর দশকের শেষ দিকে পশ্চিমা পর্যটকদের কাছে সমুদ্র সৈকত হিসেবে পাতং জনপ্রিয় হয়ে উঠেছিল, বিশেষ করে ইউরোপীয়দের কাছে। এখানে প্রচুর পরিমাণে হোটেল ও রিসোর্ট রয়েছে এবং এলাকাটি পর্যটকদের মক্কা হিসেবে পরিণত হয়েছে। পর্যটন স্থান হিসেবে ফুকেট সারাবিশ্বে পরিচিত হলেও পাতং নামটি অনেকের কাছেই অজানা। কিন্তু যারা একবার এই স্থানে গিয়েছেন, পাতং পর্যটনপ্রিয় সেইসব মানুষের কাছে খুবই জনপ্রিয় একটি নাম।